Poštovani,

Od četiri klinička centra za koje je pre više od deceniju Srbija uzela kredit 150 miliona evra, završen je samo jedan klinički centar – KC Niš, pri čemu su rokovi probijani a cena, prema tvrdnjama državnih funkcionera, uvećava aneksima. Do danas nije poznato čak ni koliko je koštao KC Niš jer je Ministarstvo zdravlja na zahtev novinara Insajdera da nam dostave ugovor i anekse, dostavilo samo ugovor. Ugovor za izgradnju KC Srbija je potpisan ali je tender raspisan još 2015. Poništen, novi je raspisan prošle godine a ugovor je potpisan polovinom ove. Za kliničke centre u Kragujevcu i Novom Sadu- datum početka gradnje još nije poznat.

Imajući sve ovo u vidu, molimo vas da nam odgovorite na sledeća pitanja:

-Skupština Srbije je pre više od deset godina ratifikovala kredit od EBRD-a za modernizaciju četiri klinička centra. Kada će biti završena rekonstrukcija sva četiri klinička centra?

-Koliko je Srbija platila penala zbog činjenice da kredit odobren još 2008. godine nije u potpunosti realizovan, odnosno nisu završeni projekti zbog koji je Srbija ovaj kredit uzela?

-Koliko je ukupno koštala rekonstrukcija KC Niš?

-Kada će početi izgradnja Kliničkog centra u novom Sadu?

-Koliko je do sada potrošeno na projekat Kliničkog centra Kragujevac i kada će početi rekonstrukcija ovog kliničkog centra?

Molimo vas da nam odgovorite na pitanja u najkraćem roku. Ukoliko niste u mogućnosti da nam odgovorite, molimo vas da nam to obrazložite pisanim putem.

Unapred hvala,

Bojana Anđelić,

novinar produkcije Insajder

e-mail:bojana.andjelic@insajder.net